**Zmluva o dielo**

- úprava je komplexná, preto sa nevyžaduje podporné použitie Občianskeho alebo iného zákonníka

-subjektmi zmluvy o dielo sú zhotoviteľ a objednávateľ

- zmluva o dielo je charakterizovaná záväzkom zhotoviteľa vykonať určité dielo a záväzkom objednávateľa zaplatiť cenu za jeho vykonanie

- na rozdiel od kúpnej zmluvy sa nevyžaduje v základnom ustanovení previesť aj vlastnícke právo na objednávateľa

- pri zmluve o dielo platí zmluvná voľnosť veľmi široko, kogentné je len ustanovenie § 536 OBZ, ostatné ustanovenia majú dispozitívnu povahu

- forma: pre platnosť zmluvy sa nevyžaduje písomná forma, možno uzavrieť aj ústne

- z hľadiska hierarchie záväznosti zákonnej úpravy platí, že v zmluve o dielo zmluvné strany vychádzajú:

* zo základných ustanovení § 536
* z dohodnutých ustanovení v zmluve
* v neupravených otázkach platia dispozitívne ustanovenia zákona
* v ostatných otázkach sa použijú obchodné zvyklosti
* ak ich niet vychádza sa zo zásad, na ktorých je postavený OBZ

**- dielom sa rozumie:**

* zhotovenie určitej veci (ak nie je predmetom kúpnej zmluvy) ... odovzdanie podstatnej časti veci potrebných na výrobu tovaru (odovzdanie dosák na výrobu komody to už je zmluva o dielo)
* montáž určitej veci, jej údržba, vykonanie dohodnutej opravy alebo úpravy určitej veci
* hmotne zachytený výsledok inej činnosti (nejaká projektová dokumentácia, program)
* dielom sa rozumie vždy zhotovenie, montáž, údržba, oprava alebo úprava stavby alebo jej časti.

- vždy pôjde o zmluvu o dielo, ak prevažná čas záväzku zhotoviteľa spočíva vo vykonaní činnosti alebo zahŕňa montáž tovaru (dodanie parkiet 100 EUR a ich položenie 150 EUR)

-dielo budeme vždy považovať za individuálne určenú vec

- ak zmluvné strany prejavia vôľu uzavrieť tento typ zmluvy, spravidla pôjde o zmluvu, predmetom ktorej je vec , dielo, ktoré nie je bežne dostupné

- dielo tak bude vymedzené individuálnymi znakmi

- podstatné náležitosti zmluvy o dielo:

* záväzok zhotoviteľa vykonať určité dielo
* záväzok zhotoviteľa zaplatiť cenu za vykonanie diela

- predmet diela môže byť v zmluve podrobne vyjadrený alebo môže sa dohodnúť odkazom na prílohy zmluvy, ktoré sú jej nedeliteľnou súčasťou

**- cena diela:**

* zmluvné strany sa dohodnú na určitej cene
* zmluvné strany sa dohodnú na spôsobe určenia ceny
* zmluvné strany výslovne prejavia, že chcú uzatvoriť zmluvu aj bez dohody o cene

- v prípade ak uzatvoria platnú zmluvu aj bez určenia ceny a nie je táto cena určiteľná, je objednávateľ povinný zaplatiť cenu, ktorá sa obvykle platí za porovnateľné dielo v čase uzavretia zmluvy za obdobných obchodných podmienok

- v prípade ak sa dohodnú na určitej cene, môže byť táto určená rozpočtom

- odkaz na obchodné zvyklosti nie je prípustným spôsobom určenia ceny diela ... NS ČR 23 Cdo 2006/2009

- splatnosť ceny - objednávateľ je povinný zaplatiť zhotoviteľovi cenu v čase dojednanom v zmluve. Pokiaľ zo zmluvy alebo z tohto zákona nevyplýva niečo iné, vzniká nárok na cenu vykonaním diela.

-cena určená rozpočtom:

* je súčasťou zmluvy od diele alebo bude zhotoviteľom oznámený do uzavretia zmluvy
* predstavuje spresnenie ceny diela, vyjadruje rozsah prác a ich ocenenie
* môže mať povahu vo väzbe na dohodnutú cenu:
  + záväzne dohodnutá cena, ktorá sa nemení
  + cena môže byť určená rozpočtom, z ktorého vyplýva neúplnosť
  + cena môže byť určená rozpočtom, ktorý je nezáväzný

1. záväzne dohodnutá cena, ktorá sa nemení – nemení sa, pokiaľ sa nemení rozsah vykonávaných prác, pri zmene rozsahu, ktorý požaduje objednávateľ sa cena môže znížiť alebo zvýšiť oproti zmluve
2. cena môže byť určená rozpočtom, z ktorého vyplýva neúplnosť - zhotoviteľ sa domáhať primeraného zvýšenia ceny, ak sa pri vykonávaní diela objaví potreba činností nezahrnutých do rozpočtu, pokiaľ tieto činnosti neboli predvídateľné v čase uzavretia zmluvy.
3. cena môže byť určená rozpočtom, ktorý je nezáväzný - zhotoviteľ sa môže domáhať, aby sa určilo zvýšenie ceny o sumu, o ktorú nevyhnutne prevýši náklady účelne vynaložené zhotoviteľom, náklady zahrnuté do rozpočtu

* V prípade neúplného a nezáväzného rozpočtu musí zhotoviteľ oznámiť bez zbytočného odkladu po tom, čo sa ukázalo, že je nevyhnutné prekročenie ceny, ktorá bola určená na základe rozpočtu
* v prípade ak so zvýšením ceny objednávateľ nesúhlasí rozhodne o zvýšení ceny na návrh zhotoviteľa súd
* ak zvýšenie prekročí 10% oproti cene určenej podľa rozpočtu, môže objednávateľ od zmluvy odstúpiť .... zmluvné strany sa môžu dohodnúť aj na inom percente .... v prípade ak by neodstúpil bez odkladne má povinnosť platiť novú cenu
* odstúpenie má účinky ex nunc, zmluvné strany si musia vzájomne vysporiadať nároky vzniknuté ku dňu odstúpenia
* objednávateľ povinný nahradiť zhotoviteľovi časť ceny zodpovedajúcu rozsahu čiastočného vykonania diela podľa rozpočtu.

**- vykonanie diela:**

* zhotoviteľ je povinný vykonať dielo na svoje náklady a na svoje nebezpečenstvo
* zhotoviteľ ho môže zhotoviť osobne lebo vykonaním diela poveriť inú osobu
* vykonať dielo možno 2 spôsobmi:
  + zhotoviteľ postupuje pri vykonaní diela samostatne a nie je viazaný pokynmi objednávateľa
  + zhotoviteľ postupuje pri vykonávaní diela podľa pokynov objednávateľa
* veci určené na vykonanie diela môže obstarať objednávateľ, ak sa tak v zmluve dohodli, a dodať ich bezodkladne po uzavretí zmluve, ak sa nedohodli na inom čase
  + pri omeškaní objednávateľa s poskytnutím veci si zhotoviteľ po poskytnutí primeranej lehoty obstará veci sám na účet objednávateľa; okrem ceny uhrádza objednávateľ aj účelne vynaložené náklady súvisiace s obstaraním veci
* ak sa objednávateľ nezaviazal dodať veci potrebné na vykonanie diela, je povinný ich zaobstarať zhotoviteľ

**- vlastnícke právo k zhotovovanej veci:**

* ak zhotoviteľ zhotovuje vec u objednávateľa, na jeho pozemku alebo na pozemku, ktorý objednávateľ obstaral, objednávateľ znáša nebezpečenstvo škody na zhotovovanej veci a je jej vlastníkom
* v ostatných prípadoch je vlastníkom veci zhotoviteľ a znáša aj nebezpečenstvo škody na zhotovovanej veci
* na zhotoviteľa neprechádza nebezpečenstvo škody na veci, ktorá je predmetom údržby, opravy alebo úpravy, ani vlastnícke právo k nej
* v prípade ak objednávateľ dodá nejakú vec, tak vlastnícke právo k nej zaniká ak sa stane súčasťou zhotovovanej veci

**-Spôsob vykonávania diela a kontrola objednávateľa:**

* v prípade opravy alebo úpravy veci, je zhotoviteľ bez zbytočného odkladu povinný objednávateľovi oznámiť výskyt skrytej prekážky predstavujúcej miesto vykonávania alebo veci, na ktorej sa vykonáva dielo .... musí ísť o prekážky, ktoré bránia vo vykonávaní diela dohodnutým spôsobom
* zhotoviteľ musí navrhnúť zmenu diela pri oznámení prekážky a je oprávnený prerušiť vykonávanie diela až do prijatia dohody o zmene dohodnutého postupu
* pri zisťovaní prekážky, ktorá bráni v pokračovaní vykonávania diela sa bude skúmať, či nedošlo zo strany zhotoviteľa k porušeniu povinnosti vykonávania diela s odbornou starostlivosťou pri uzavretí zmluvy a či výskyt prekážky nemohol zistiť skôr ... ak porušil objednávateľ má nárok na náhradu škody
* ak túto povinnosť neporušil nemá žiadna zo strán nárok na náhradu škody
* objednávateľ je oprávnený kontrolovať vykonávanie diela
* ak zmluva určuje, že na určitom stupni sa má dielo skontrolovať, je zhotoviteľ povinný včas objednávateľa pozvať na vykonanie kontroly
* Ak zhotoviteľ nesplní povinnosť pozvať objednávateľa na kontrolu, je povinný umožniť objednávateľovi vykonanie dodatočnej kontroly a znášať náklady s tým spojené
* Ak sa objednávateľ nedostavil na kontrolu, na ktorú bol riadne pozvaný alebo ktorá sa mala konať podľa dohodnutého časového rozvrhu, môže zhotoviteľ pokračovať vo vykonávaní diela

**-Zodpovednosť za vady diela:**

* Základnou povinnosťou zmluvných strán, ktoré uzatvorili zmluvu o dielo, je povinnosť zhotoviteľa riadne, včas a na vlastné nebezpečenstvo vykonať dielo, čomu zodpovedá následná povinnosť zaplatiť dohodnutú cenu diela
* povinnosťou objednávateľa je tiež prevziať zhotovené dielo za predpokladu, že dielo je zhotovené riadne, teda bez vád
* za vadné plnenie nemožno považovať situáciu, ak je zhotoviteľ v omeškaní s vykonaním diela, vtedy vznikajú objednávateľovi práva zo zodpovednosti za omeškanie a nie zo zodpovednosti za vady
* Dielo má vady, ak vykonanie diela nezodpovedá výsledku určenému v zmluve
* zodpovednosť zhotoviteľa za vady diela sa týka vád, ktoré vykazoval predmet diela v čase jeho odovzdania, ak prechádza nebezpečenstvo škody na diele na objednávateľa neskôr, je rozhodujúci na posúdenie vzniku vád čas prechodu nebezpečenstva škody na diele
* zodpovednosť za vady plní jednak reparačnú funkciu, keďže nahrádza majetkovú ujmu spôsobenú vadným plnením objednávateľovi, ako aj funkciu preventívneho pôsobenia voči iným subjektom, ktorá ich má prinúť k tomu, aby plnili riadne
* objednávateľ má povinnosť si dielo prezrieť alebo zariadiť prehliadku diela treťou osobou na účely zistenia vád
* objednávateľ je povinný oznámiť vady diela:
  + bez zbytočného odkladu po tom, čo ich zistil
  + bez zbytočného odkladu po tom, čo ich mal zistiť pri vynaložení odbornej starostlivosti pri prehliadke
  + bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr do 2 rokov a pri stavbách do piatich rokov od odovzdania predmetu diela
* v prípade ak by objednávateľ tieto vady neoznámil včas, súd mu neprizná právo z vád diela, ak zhotoviteľ namietne premlčanie nároku z dôvodu nesplnenia oznamovacej povinnosti

**- Veci odovzdané objednávateľom, poskytnuté pokyny a vady:**

* Zhotoviteľ je povinný upozorniť objednávateľa bez zbytočného odkladu na nevhodnú povahu vecí prevzatých od objednávateľa alebo pokynov daných mu objednávateľom na vykonanie diela, ak zhotoviteľ mohol túto nevhodnosť zistiť pri vynaložení odbornej starostlivosti.
* Ak zhotoviteľ trvá na použití ním dodaných vecí alebo pokynov zhotoviteľ nezodpovedá za vady diela, ktoré vznikli použitím veci objednávateľa alebo jeho pokynmi

**- Nároky z vád diela:**

* objednávateľ môže v prípade dodania diela s vadami, pri ktorých dochádza k podstatnému porušeniu zmluvy požadovať od zhotoviteľa tieto nároky:
  + odstránenie vád dodaním náhradného diela alebo dodaním chýbajúcej časti diela (iba v prípade, ak dohodnutá podoba predmetu diela je taká, ktorá sa môže vrátiť)
  + odstránenie právnych vád (je definovaná ako taká skutočnosť, ktorá bráni tomu, aby nadobúdateľ po právnej stránke nadobudol k poskytnutej veci podľa zmluvy tie práva, ktoré nadobudnúť mal)
  + odstránenie vád opravou diela, ak sa dajú vady opraviť
  + právo na primeranú zľavu z ceny
  + právo na odstúpenie od zmluvy (nemá vplyv skutočnosť nemožnosti vrátenia diela... objednávateľ nemôže od zmluvy odstúpiť, ak si nesplnil oznamovaciu povinnosť)
* voľbu práva z vád má objednávateľ, túto musí uplatniť s oznámením vád resp. bez zbytočného odkladu po oznámení vád (ak neoznámi voľbu včas má nároky ako pri nepodstatnom poručením zmluvy)
* pri porušení zmluvy nepodstatným spôsobom môže objednávateľ požadovať:
  + dodanie chýbajúceho diela
  + odstránenie ostatných vád diela
  + zľavu z kúpnej ceny
* zľava obdobne ako pri KZ § 439: Nárok na zľavu z kúpnej ceny zodpovedá rozdielu medzi hodnotou, ktorú by mal tovar bez vád, a hodnotou, ktorú mal tovar dodaný s vadami, pričom pre určenie hodnôt je rozhodujúci čas, v ktorom sa malo uskutočniť riadne plnenie.
* do doby odstránenia vád nie je objednávateľ povinný platiť časť ceny , ktorá by zodpovedala jeho nároku na zľavu, ak by vady neboli odstránené
* § 440: nároky z vád tovaru sa nedotýkajú nároku na náhradu škody alebo zmluvnú pokutu (škodou sa rozumie následná škoda, nie škoda, že dielo má nižšiu hodnotu v dôsledku jeho vád)
  + Uspokojenie, ktoré možno dosiahnuť uplatnením niektorého z nárokov z vád tovaru podľa § 436 a 437, nemožno dosiahnuť uplatnením nároku z iného právneho dôvodu. ... inštitútom náhrady škody sa nemá obchádzať opomenutie uplatniť si nároky z vád diela včas ( nemožno si nechať ani odstrániť vady 3ťou osobou a nárok si uplatniť ako náhradu škody)

**Ďalšie prednášky v rámci prednášanej problematiky budú zverejnené na stránke katedry a to sú totožné pre denné aj externé štúdium.**